Ռըզա բեյը ձեռքի շարժումով նրան ազատ արձակեց։ Նա ծխախոտ վառեց, որն անմիջապես հանգցրեց ջղային շարժումով։ Նորից այս Պալյանը։ Միշտ նա։ Այն, որ Միացյալ Նահանգներում տպագրված այս հոդվածը կարող էր որոշ իրարանցում առաջացնել մայրաքաղաքի կառավարական շրջաններում, Ռըզա բեյին չէր հուզում։ Սակայն հոդվածի բովանդակությունը նրան հուզում էր, քանի որ նա անտարբեր չէր այդ երեխայի ճակատագրի հանդեպ, քանի որ Թովմասը, որին նա անկեղծորեն սիրում էր, հավանաբար այդ երեխաների թվում էր։ Ահա վեց ամիս էր, ինչ իրենք լուր չունեին նրանից։ Մարոն հուսահատված էր, և դա անդրադառնում էր տան մթնոլորտի վրա, ուր յուրաքանչյուրը կարծես սգի մեջ լիներ, որը երբեք չէր ավարտվելու։